གསང་འདུས་རིམ་པ་དང་བོའི་ཟབ་ཁྲིད།
༄༅། །དཔལ་གསང་བ་འདུས་པའི་རིམ་པ་དང་བོའི་ཟབ་ཁྲིད་ཟུང་འཇུག་
ནོར་བུའི་བང་མཛོད་ཅེས་བྱ་བ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། ཁྱབ་བདག་རྡོ་རྗེ་འཆང་དང་དབྱེར་མ་མཆིས་པའི་དཔལ་
ལྡན་བླ་མ་དམ་པ་རྣམས་དང་། རྗེ་བཙུན་འཇམ་པའི་དབྱངས་ལ་སོགས་པའི་ཡི་དམ་རྒྱལ་
བའི་དཀྱིལ་འཁོར་ཐམས་ཅད་ལ་སྒོ་གསུམ་གུས་པ་ཆེན་པོས་ཕྱག་འཚལ་ཞིང་སྐྱབས་སུ་
མཆིའོ། །བྱང་ཆུབ་ཆེན་པོ་མ་ཐོབ་ཀྱི་བར་དུ་ཚེ་རབས་ཐམས་ཅད་དུ་འབྲལ་བ་མེད་པར་རྗེས་
སུ་གཟུང་དུ་གསོལ།
དཔག་མེད་བསྐལ་བའི་སྔོན་རོལ་ཐུགས་མཆོག་བསྐྱེད། །གྲངས་མེད་གསུམ་ལ་
ཚོགས་གཉིས་རྫོགས་སངས་རྒྱས། །ཚད་མེད་ཐུགས་རྗེས་རིས་མེད་འགྲོར་གཟིགས་ནས། །
དྲི་མེད་ལམ་བཟང་འདོམས་མཛད་དེ་ལ་འདུད། །རྡོ་རྗེ་འཆང་དང་གསང་བའི་བདག་པོ་
དང་། །ཨིནྡྲ་བྷོ་དྷི་མདའ་བསྣུན་ཀླུ་སྒྲུབ་དང༌། །ཟླ་གྲགས་ནཱ་རོ་མགོས་(འགོས་)དང་མར་
བ་དང༌། །བཀའ་དྲིན་མཚུངས་མེད་རྣམས་ལ་གུས་ཕྱག་འཚལ། །རྩ་བཤད་རྒྱུད་དང་ཟབ་
རྒྱས་གཞུང་གི་དོན། །མ་ལུས་བསྡུས་ནས་ལུགས་འདི་གསལ་མཛད་པའི། །འཇམ་མགོན་
མི་ཡི་ཚུལ་བཟུང་ཙོང་ཁ་པ། །བློ་བཟང་གྲགས་པ་ཡབ་སྲས་ཕྱག་གི་ཡུལ། །ཡབ་རྗེས་དམ་
པའི་སྲས་ཀྱི་ཐུ་བོ་བ། །མཁས་གྲུབ་རྗེ་དང་རྗེ་བཙུན་ཤེར་སེང་གི། །བཤད་པའི་སྲོལ་བཟང་
འཆད་ལ་ཟླ་བྲལ་བ། །འཇམ་དབྱངས་བཞད་པའི་ཞབས་ལ་སྤྱི་བོས་འདུད། །འདུས་པའི་རྒྱུད་
འགྲེལ་གཞུངས་བཤད་མན་ངག་གི། །བཀའ་དྲིན་དངོས་སུ་སྩོལ་བའི་ཆོས་ཀྱི་རྗེ། །དོན་གྲུབ་
རྒྱ་མཚོ་དགེ་འདུན་ཕུན་ཚོགས་ཞབས། །འབྲལ་མེད་སྤྱི་བོས་བླངས་ནས་གུས་ཕྱག་འཚལ། །
སྤྲོས་བྲལ་ཆོས་དབྱིངས་ངང་ལས་མ་གཡོས་པར། །འཆི་མེད་ལམ་ལས་འཇའ་ཚོན་ཤར་བ་
བཞིན། །རྣམ་རོལ་གཟུགས་སྐུའི་བཀོད་པས་ལྷ་ཡི་ཚོགས། །རབ་འབྱམས་སྤྲོ་མཛད་མགོན
33

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
!
དེས་བདག་སྐྱོངས་ཤིག །ཁྱོད་གསུངས་གསང་ཀུན་མཐར་ཐུག་རྒྱུད་རྒྱལ་དམ་པའི་ཕྱག་སྲོལ་
འཁྲུལ་བྲལ་ལམ་མཆོག་སྔོན་བྱུང་གི། །རྒྱལ་ཀུན་མ་ལུས་བགྲོད་པའི་ལམ་བཟང་ཕྱིས་འབྱུང་
སྐལ་ལྡན་དམ་པའི་འཇུག་ངོགས་འདི་ཉིད་ནི། །ཀྱེ་མ་ཡང་ཡང་ཐོས་པའི་སྐལ་ཕྲ་དེ་བས་སྔོན་
སྨོན་མཐུ་ཡིས་ལན་གཅིག་ཙམ་ཞིག་ཏུ། །འཇལ་བའི་སྐལ་བ་རྙེད་ཚེ་སྙིགས་མའི་ཚེ་གཅིག་
ཉིད་ལ་སྲིད་པའི་སྐྱེ་ཤི་བར་དོ་གསུམ། །རྣམ་དག་རྒྱལ་བའི་སྐུ་གསུམ་དག་ཏུ་སྒྱུར་བྱེད་རྫོགས་
རིམ་ཡན་ལག་དྲུག་གི་སྨིན་བྱེད་ལམ། །བླ་མའི་བཀའ་བཞིན་བཤད་ལ་ལོག་རྟོག་སྣོད་ཀྱི་སྐྱོན་
གསུམ་སྤོངས་ལ་གུས་པས་མཉན་པར་རིགསོ། །
༈ དེ་ཡང་བདག་ཅག་གི་སྟོན་པས་གདུལ་བྱ་མཐའ་དག་འཁོར་བ་ལས་དྲངས་ཏེ་
རྣམ་གྲོལ་གྱི་སར་བགྲོད་པའི་ཐབས་ལ་གཟིགས་ནས། རང་རང་གི་སྐལ་བ་དང་འཚམ་
པར་འཇུག་སྒོ་མི་འདྲ་བའི་བཀའ་དུ་མ་ཞིག་བསྩལ་བ་རྣམས་ཐེག་པ་ཆེ་ཆུང་གཉིས་སུ་ངེས་
ལ། ཐེག་ཆེན་ལའང་ཕར་ཕྱིན་དང་སྔགས་ཀྱི་ཐེག་པ་གཉིས་སུ་ངེས་ཤིང་། དེ་གཉིས་ལའང་
ཕར་ཕྱིན་ལས་སྔགས་ཀྱི་ཐེག་པ་རྒྱུ་མཚན་གང་གིས་ཁྱད་པར་འཕགས་ཚུལ་དང་། · སྔགས་
ལའང་རྒྱུད་སྡེ་བཞིར་འབྱེད་པའི་རྒྱུ་མཚན། དེ་དག་འོག་མ་ལས་ཐོག་མ་ཁྱད་པར་འཕགས་
ཚུལ་དང་། བླ་མེད་ཀྱི་རྒྱུད་སྡེ་ལའང་ཕ་མའི་རྒྱུད་གཉིས་སུ་འབྱེད་པའི་ཚུལ་དང་། དེ་གཉིས་
ཀ་ཡང་ཐབས་ཤེས་གཉིས་མེད་ཀྱི་རྒྱུད་ཡིན་པར་ཁྱད་པར་མེད་ཚུལ་དང་། བླ་མེད་ཀྱི་ལམ་
རིམ་པ་གཉིས་དང་བཅས་པའི་སྤྱིའི་རྣམ་བཞག་སོགས་མཐའ་དག་པར་རྗེ་ཡབ་སྲས་ཀྱི་གཞུང་
ལུགས་སྤྱི་དང་རྡོ་རྗེ་འཆང་གི་ལམ་གྱི་རིམ་པ་ལས་ལེགས་པར་བཙལ་བར་བྱའོ། །འདིར་
རྒྱལ་བའི་གསུང་རབ་ཐམས་ཅད་ཀྱི་མཐར་ཐུག་པ་རྒྱུད་སྡེ་ཀུན་གྱི་རྩ་བར་གྱུར་པའི་རྩེ་མོའམ་
མཆོག་དང་། མདོ་སྡེ་ཐམས་ཅད་ཀྱི་ཟ་མ་ཏོག་ཡིན་པར་རྒྱུད་འདིའི་སྒོ་ནས་བསྔགས་པར་མ་
ཟད། དམར་ནག་གཉིས་ཀའི་རྒྱུད་ལས། བརྟུལ་ཞུགས་མཐར་ཐུག་ཐོད་པ་ཆེན་པོ་སྟེ།
འཁྲུལ་འཁོར་མཐར་ཐུག་གཤིན་རྗེ་གཤེད་ཀྱི་རྒྱུད། །རྒྱུད་ཀྱི་མཐར་ཐུག་པ་ནི་འདུས་པ་སྟེ། །
བྱུང་བར་མ་གྱུར་འབྱུང་བར་མི་འགྱུར་རོ། །ཞེས་འདུས་པའི་ལམ་འདི་ལྟ་བུ་སྔོན་ཡང་མ་བྱུང་
།
34

གསང་འདུས་རིམ་པ་དང་བོའི་ཟབ་ཁྲིད།
ཞིང་ཕྱིས་ཀྱང་འབྱུང་བར་དཀའ་བར་གསུངས་ལ། གཞན་ཡང་མདོ་རྒྱུད་ཐམས་ཅད་ལས་
ལན་གྲངས་དུ་མར་བསྔགས་པའི་རྒྱུད་ཐམས་ཅད་ཀྱི་རྒྱལ་བོ་དཔལ་གསང་བ་འདུས་པའི་རིམ་
པ་དང་བོའི་རྣམ་བཞག་འཆད་པ་ལ་བཞི། གང་གིས་བསྒོམ་པའི་རྟེན་གྱི་མཚན་ཉིད། གང་
དུ་བསྒོམ་པའི་གནས་ཀྱི་མཚན་ཉིད། དེར་ཇི་ལྟར་བསྒོམ་པའི་མངོན་རྟོགས་ཀྱི་རྣམ་བཞག །
།དང་
དེ་ལྟར་བསྒོམས་པས་མཐར་འབྲས་བུ་དངོས་གྲུབ་བསྒྲུབ་པའི་རྣམ་བཞག་བཤད་པའོ།
བོ་ནི། རྒྱུད་རྡོ་རྗེ་འཕྲེང་བ་ལས། སློབ་མ་ཡོན་ཏན་གང་ལྡན་ན། །རྣལ་འབྱོར་རྒྱུད་ཀྱི་སྣོད་
དུ་འགྱུརོ། །ཞེས་དྲིས་པའི་ལན་དུ། དད་ཅིང་བླ་མ་ལ་ཡང་གུས། །རྟག་ཏུ་དགེ་བའི་ལམ་ལ་
གནས། །རྟོག་པ་ངན་པ་རྣམ་པར་སྤངས། །ལུང་ནི་མང་དུ་ཐོས་པ་དང༌། །གསོད་པ་དང་ནི་
འཚེ་བ་སྤངས། །སེམས་ཅན་རྣམས་ནི་འདོན་པའི་བློས། །ཀུན་ཏུ་བརྩོན་དང་ཡང་དག་ལྡན། །
དེ་ལ་སོགས་པའི་ཡོན་ཏན་ལྡན། །དད་པ་ཆེན་པོའི་སློབ་མ་བཟང་། །ཞེས་གསུངས་པའི་དོན་
ནི། རྡོ་རྗེའི་ཐེག་པ་ལ་དད་ཅིང་བླ་མ་ལ་གུས་པ། ཐོས་པའི་ཕ་རོལ་ཏུ་སོན་ཞིང་ཚུལ་མིན་
ཡིད་བྱེད་ཀྱི་རྣམ་རྟོག་ངན་པ་སྤངས་པ། སྲོག་གཅོད་སོགས་མི་དགེ་བཅུ་སྤངས་ཤིང་དགེ་བ་
བཅུའི་ལམ་ལ་གནས་པ། འཁོར་བ་མཐའ་དག་དུག་སྦྲུལ་གྱི་ཚང་ལྟར་མཐོང་ཞིང་སེམས་
ཅན་ཐམས་ཅད་ཕ་མར་ཤེས་ནས་འཁོར་བའི་སྡུག་བསྔལ་ལས་སྒྲོལ་འདོད་ཀྱི་སེམས་ཁུར་
ཆེ་བ། བསམ་པ་བྱང་ཆུབ་མཆོག་ཏུ་སེམས་བསྐྱེད་ནས། སྤྱོད་པ་ཕྱིན་དྲུག་ལ་ཚུལ་བཞིན་
དུ་སློབ་པ་ལ་བརྩོན་པ་ཞིག་དགོས་པ་ཡིན་ནོ། །དེ་ལྟར་སྣོད་རུང་དང་བོ་[ལ་]ལམ་ཐུན་མོང་
བས་རྒྱུད་སྦྱངས་པའི་གང་ཟག་དེས་ཀྱང་སྣོད་རུང་གཉིས་པ་རྒྱུད་སྡེ་ནས་བཤད་ཅིང་། ཚད་
ལྡན་གྱིས་བཀྲལ་བའི་དཀྱིལ་འཁོར་གྱི་ཆོ་ག་རྣམ་དག་ལ་བརྟེན་ནས་སྐུ་བཞིའི་ས་བོན་ཐེབ་
ངེས་ཀྱི་དབང་བསྐུར་རྣམ་པར་དག་པ་ཐོབ་པ་ཞིག་ངེས་པར་དགོས་ཏེ། བཤད་རྒྱུད་རྡོ་རྗེ་
འཕྲེང་བ་ལས། ཐོག་མར་སློབ་མ་གང་གི་ཚེ། །བློ་ལྡན་ཡང་དག་དབང་བསྐུར་ན། །རྫོགས་
པའི་རིམ་པ་སྒྲུབ་པ་ལ། །དེ་ཡི་ཚེ་ན་སྣོད་དུ་འགྱུར། །ཞེས་དང༌། ཕྱག་ཆེན་ཐིག་ལེར། དེ་
ཚེ་གསང་ཆེན་བཤད་པ་ཡི། །ངེས་པར་སྣོད་དུ་འགྱུར་བའོ། །དབང་མེད་ན་ནི་དངོས་གྲུབ་
35

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
མེད། །བྱེ་མ་བཙིར་ལ་མར་མེད་ལྟར། །གང་ཞིག་རྒྱུད་ལུང་ང་རྒྱལ་གྱིས། །དབང་བསྐུར་མེད་
པར་འཆང་བྱེད་པ། །སློབ་དཔོན་སློབ་མ་ཤི་མ་ཐག །དངོས་གྲུབ་ཐོབ་ཀྱང་དམྱལ་བར་འགྲོ། །
དེ་བས་འབད་པ་ཐམས་ཅད་ཀྱིས། །བླ་མ་ལ་ནི་དབང་ནོད་ཞུ། །ཞེས་དབང་ལའང་ཐོག་མར་
དཀྱིལ་འཁོར་དུ་ཞུགས་ཤིང་། དེ་ནས་བུམ་དབང་ལ་སོགས་པ་དབང་བཞི་རིམ་གྱིས་ཐོབ་
པ་ཞིག་དགོས་ཀྱི། ཕྱི་དཀྱིལ་དུ་མ་ཞུགས་ཤིང་། བུམ་དབང་མ་བསྐུར་བར། དབང་གོང་
མ་གསུམ་ཙམ་བསྐུར་བས་མི་ཆོག་སྟེ། གུར་ལས། དཀྱིལ་འཁོར་དུ་ནི་མ་ཞུགས་དང་། །
དབང་བསྐུར་མེད་པའི་རྣལ་འབྱོར་བ། །གང་གིས་རབ་གནས་མ་མཐོང་ཞིང་། །གང་གིས་
སྦྱིན་སྲེག་མ་བྱས་ན། །འཇིག་རྟེན་འདི་དང་གཞན་དུ་ཡང་། །དེ་ལ་དངོས་གྲུབ་མཆོག་ཉིད་
མེད། །ཅེས་གསུངས་པ་ལྟར། དབང་བསྐུར་བ་ལེགས་པར་ཐོབ་པས་ཀྱང་མི་ཆོག་གི་དབང་
དུས་སུ་ཁས་བླངས་པའི་དམ་ཚིག་དང་སྡོམ་པ་ཚུལ་བཞིན་དུ་སྲོག་ལས་གཅེས་པར་བསྲུང་བ་
གཞིར་བཞག་ནས་རིམ་པ་གཉིས་ཀྱི་མན་ངག་བསྒོམ་ན་དངོས་གྲུབ་འགྲུབ་ཀྱི། བསྲུང་སྡོམ་
ཡལ་བར་དོར་ནས། བསྐལ་བ་མང་བོར་འབད་ཀྱང་མི་འགྲུབ་སྟེ། སྡོམ་འབྱུང་ལས། ཇི་
ལྟར་ཉེ་བར་བསྟན་པ་བཞིན། །ཕྱི་ནས་དམ་ཚིག་སྤྱོད་པར་བརྩོན། །སྣོད་དུ་བྱ་བའི་རྒྱུན་ལས་
ནི། །འཁོར་ལོ་ལ་སོགས་བསྒོམ་རིམ་གྱིས། །ཡང་དག་མན་ངག་ཕུན་ཚོགས་ཀྱིས། །འགྲུབ་
པར་འགྱུར་གྱི་གཞན་དུ་མིན། །ཞེས་དེ་བཞིན་དུ་རྡོ་རྗེ་རྩེ་མོ་ལས་ཀྱང་། བྱང་ཆུབ་སེམས་ནི་
མ་སྐྱེས་དང་། །ཐེ་ཚོམ་ལྡན་པ་ཉིད་དང་ནི། །བཀའ་བཞིན་དུ་ནི་མི་སྤྱོད་པ། །དད་པ་མེད་ཉིད་
འགྲུབ་མི་འགྱུར། །ཞེས་དེ་ལྟ་བུའི་སྣོད་མིན་དང་ལམ་ཐུན་མོང་བས་ཀྱང་རྒྱུད་མ་སྦྱངས་པ་ལ་
སྔགས་བླ་མེད་ཀྱི་ལམ་ཟབ་མོ་མི་བཤད་པ་ནི། རྒྱུད་རྡོར་འཕྲེང་ལས། ཇི་ལྟར་སེང་གེའི་འོ་
མ་ནི། །ས་ཡི་སྣོད་དུ་བཞག་མི་བྱ། །དེ་བཞིན་རྣལ་འབྱོར་ཆེན་པོའི་རྒྱུད། །སྣོད་མིན་དག་ལ་
སྦྱིན་མི་བྱ། །སློབ་མ་སྐད་ཅིག་དེ་ལ་འཆི། །འདི་དང་ཕ་རོལ་ཏུ་ནི་ཕུང༌། །སྣོད་མིན་མན་ངག་
རབ་བཤད་ན། །སློབ་དཔོན་དངོས་གྲུབ་ཉམས་པར་འགྱུར། །ཞེས་ཇི་ལྟར་གསུངས་པའི་དམ་
ཚིག་དང་སྡོམ་པ་བསྲུང་དགོས་པ་ནི། སྡོམ་འབྱུང་ལས། ཇི་ལྟར་ཉེ་བར་བསྟན་པ་བཞིན། །
36

གསང་འདུས་རིམ་པ་དང་བོའི་ཟབ་ཁྲིད།
ཅི་སྟེ་དངོས་གྲུབ་མཆོག་འདོད་ན། །སྲོག་ནི་ཡོངས་སུ་གཏོང་ཡང་སླ། །འཆི་བའི་དུས་ལ་བབ་
ཀྱང་སླ། །རྟག་ཏུ་དམ་ཚིག་བསྲུང་བར་བྱ། །ཞེས་དེ་ལྟར་དམ་ཚིག་བསྲུང་བ་ལ་འབད་ན་
ནི། དམ་ཚིག་ལྔ་བར། གལ་ཏེ་ལྟུང་བ་མེད་གྱུར་ན། །སྐྱེ་བ་བཅུ་དྲུག་དག་ན་འགྲུབོ། །ཅེས་
གསུངས་པ་ལྟར་རོ། །དེ་ལྟར་དམ་ཚིག་ལ་གནས་པའི་གང་ཟག་དེས་རང་དགར་རྟོག་གེར་
སྦྱངས་པ་དང་། ཤེས་རབ་ཆེ་བ་སོགས་ཀྱིས་རིམ་གཉིས་བསྒོམས་པས་ཆོག་གམ་སྙམ་ན་
མི་ཆོག་སྟེ། རིམ་ལྔར། དཔལ་ལྡན་འདུས་པའི་རྒྱུད་དུ་ནི། །དེ་ཉིད་འདི་དག་རྒྱས་བཏབ་
གནས། །བཤད་པའི་རྒྱུད་ཀྱི་རྗེས་འབྲང་ནས། །བླ་མའི་ཞལ་ལས་རྟོགས་པར་བྱ། །ཞེས་སློབ་
དཔོན་ལ་རག་ལས་པའི་ཕྱིར་རྒྱུད་དུ་རྡོ་རྗེའི་ཚིག་ཟབ་མོ་སྦས་པ་རྣམས་ཕྱིན་ཅི་ལོག་ཏུ་བཟུང་
ནས་རང་གཞན་ཕུང་བར་བྱེད་པས་སོ། །དེ་བས་ན་རྩ་རྒྱུད་རྣམས་སུ་རིམ་གཉིས་ཀྱི་གནད་
རྒྱས་བཏབ་པ་དེ་བཤད་རྒྱུད་ཀྱི་སྒོས་རྩ་རྒྱུད་ཀྱི་དོན་གསལ་བར། གྲུབ་ཆེན་གྱི་དགོངས་
པ་བཞིན་དུ་འབྱེད་ནུས་པའི་བླ་མས་ཇི་ལྟར་བསྟན་པའི་ཞལ་ཤེས་ལས། རིམ་གཉིས་ཀྱི་
ལམ་ཇི་ལྟར་སྒོམ་ཚུལ་ཡན་ལག་དང་བཅས་པ་ལ་ཐོས་བསམ་གྱིས་བློ་ཐག་ཆོད་པར་བྱ་
དགོས་ཏེ། དེ་མེད་ན་ཇི་ལྟར་ཉམས་སུ་བླངས་ཀྱང་གོལ་ས་དང་བཅས་པ་གང་ཡང་མི་ཤེས་
པའམ། འབྲས་བུ་མེད་པའམ་འབྲས་བུ་མི་འདོད་པ་འབྱིན་པའི་ཕྱིར་རོ། །ཀྱཻ་རྡོར་གྱི་དཀའ་
འགྲེལ་མི་ཏིག་ཕྲེང་བ་ལས། བློ་གྲོས་མེད་ལ་ཐོས་མེད་མ་ཐོས་པ་ལའང་བསམ་པ་མེད། །
གཉིས་བྲལ་རྣལ་འབྱོར་མེད་ཅིང་རྣལ་འབྱོར་བྲལ་ལའང་དངོས་གྲུབ་མེད། །ཅེས་དང༌། རིམ་
ལྔའི་དཀའ་འགྲེལ་དོན་གསལ་ལས་ཀྱང་། ཐོག་མར་ཐོས་པའི་དོན་ལ་འབད་པ་ཡིས། །རྟག་
ཏུ་བརྩོན་པར་བྱེད་པ་གང་ཡིན་པ། །དེ་ཡི་ལག་ཏུ་དངོས་གྲུབ་ངེས་པར་འཐོབ། །གང་ཞིག་
ཚིག་ལ་ཐེ་ཚོམ་ཟ་འགྱུར་བ། །དེ་ཡིས་དོན་ནི་ཇི་ལྟར་རྟོགས་པར་འགྱུར། །ཞེས་དང་། རིམ་
ལྔར། གང་ཞིག་བླ་མ་ལ་གུས་དད་དང་ལྡན། །མོས་པས་བསྙེན་བཀུར་ལ་ནི་རྟག་ཏུ་བརྩོན། །
ཐོས་པ་འཛིན་གང་སློབ་མ་དམ་པ་ཡིན། །ཞེས་བླ་མའི་མན་ངག་གི་རྗེས་སུ་འབྲང་བ་ན་རྒྱུད་
དོན་ཟབ་མོ་སྔར་མ་རྟོགས་པ་བདེ་བླག་ཏུ་རྟོགས་པའི་གྲོགས་སུ་འགྲོར་འདུག་ན། མན་ངག་
37

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
གི་མཆོག་ཡིན་པས་བླ་མ་མཉེས་པའི་ཐབས་ལ་འབད་ནས་ཐོས་བསམ་གྱིས་སྒྲོ་འདོགས་ཆོད་
པ་ན། འབྲས་བུ་མེད་པའི་བྱ་བ་ཐམས་ཅད་བཙན་ཆོད་དུ་སྤངས་ཏེ་སྐྱེས་བུའི་རྩལ་ཅི་ཡོད་
ཀྱིས་རིམ་གཉིས་ཉམས་སུ་ལེན་པ་ལ་འབད་པར་བྱའོ། །དེ་ཡང་རྫོགས་རིམ་ཡན་ལག་དྲུག་
ལྟ་བུའི་དང་བོ་ལྔ་ཀ་དངོས་རྒྱུ་མ་ཡིན་ལ། ཏིང་ངེ་འཛིན་གྱི་ཡན་ལག་གི་ཡང་སྐད་ཅིག་ཐ་
མ་རང་མ་གཏོགས་དངོས་རྒྱ་མ་ཡིན་མོད། འོན་ཀྱང་བསྐྱེད་རིམ་ཐུན་བཞིར་བསྒོམས་པས་
རྒྱུད་སྨིན་པར་བྱས་ནས་རྫོགས་རིམ་ཡན་ལག་དང་བོ་ལྔས་དགེ་བའི་རྩ་བ་ཡོངས་སུ་སྨིན་པས་
རྡོ་རྗེ་ལྟ་བུའི་ཏིང་ངེ་འཛིན་མངོན་པར་རྟོགས་ནས། ཚེ་འདི་ཉིད་ལ་མཆོག་གི་དངོས་གྲུབ་
འགྲུབ་པར་འགྱུར་བས་རྫོགས་རིམ་སྒོམ་པའི་སྨིན་བྱེད་དུ་བསྐྱེད་རིམ་སྒོམ་དགོས་པའི་ཕྱིར།
བརྟག་གཉིས་ལས། བསྐྱེད་པའི་རིམ་པའི་རྣལ་འབྱོར་གྱིས། །བརྟུལ་ཞུགས་ཅན་གྱིས་སྤྲོས་
པ་བསྒོམ། །སྤྲོས་པ་རྨི་ལམ་ལྟར་བྱས་ནས། །སྤྲོས་པ་ཉིད་ཀྱང་སྤྲོས་མེད་བྱ། །ཞེས་དང་།
རིམ་ལྔར། བསྐྱེད་པའི་རིམ་ལ་ལེགས་གནས་ཤིང༌། །རྫོགས་པའི་རིམ་པ་འདོད་རྣམས་
ལ། །ཐབས་འདི་རྫོགས་པའི་སངས་རྒྱས་ཀྱིས། །སྐས་ཀྱི་རིམ་པ་ལྟ་བུར་གསུངས། །ཞེས་པ་
ལ་སོགས་པ་རིམ་པ་དང་བོ་དོར་ནས་རིམ་པ་གཉིས་པ་ལ་འཁྲིད་པ་ནི་རྒྱུད་དང་གྲུབ་ཆེན་གྱི་
དགོངས་འགྲེལ་དང་བཅས་པ་ལ་འགལ་བ་ཡིན་པས་ཤེས་པར་བྱའོ། །
འོ་ན་རིམ་པ་ནི་དང་བོ་བརྟན་པ་ན་ཕྱི་མ་བསྒོམ་མམ། ཐུན་སྟོད་སྨད་བྱེད་དམ། དང་
བོ་ནས་རིམ་གཉིས་ཟུང་འབྲེལ་དུ་བསླབ་པར་བྱའམ། གང་ཞེ་ན། ཀླུ་སྒྲུབ་ཡབ་སྲས་ནི་སྔ་
མ་ལྟར་བཞེད། རྗེ་མྱུ་ལུང་བ་དང་རྗེ་མར་བའི་རྗེས་འབྲང་རྣམས་ཐུན་སྟོད་སྨད་ལ་བཞེད་
དོ། །དེ་ལ་བསྐྱེད་རིམ་རྫོགས་རིམ་གྱི་སྨིན་བྱེད་དུ་ཇི་ལྟར་འགྲོ་ཞེ་ན། ལྷག